**Ministru kabineta noteikumu projekta**

**„Grozījumi Ministru kabineta 2014. gada 25. novembra noteikumos**

**Nr.727 „Darbības programmas ”Pārtikas un pamata materiālās palīdzības sniegšana vistrūcīgākajām personām 2014.-2020. gada plānošanas periodā” īstenošanas noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2014. gada 25. novembra noteikumos Nr.727 „Darbības programmas ”Pārtikas un pamata materiālās palīdzības sniegšana vistrūcīgākajām personām 2014.-2020. gada plānošanas periodā” īstenošanas noteikumi”” (turpmāk – Noteikumu projekts) mērķis, risinājums un spēkā stāšanās laiks:**-** no 2019. gada 1. janvāra **noteikt izmaiņas** personu lokā, kurām ir tiesības saņemt Eiropas Atbalsta fonda vistrūcīgākajām personām (turpmāk - Fonds) atbalstu;- **mainīt nosacījumus** pamata materiālās palīdzības saņemšanai; - **precizēt** papildpasākumu veidus. |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Labklājības ministrijas (turpmāk – LM) iniciatīvas un nosaka izmaiņas Fonda darbības programmas “Pārtikas un pamata materiālās palīdzības sniegšana vistrūcīgākajām personām 2014.–2020. gada plānošanas periodā” (turpmāk – darbības programma) atbalstāmo darbību īstenošanas nosacījumos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar LM datiem,[[1]](#footnote-1) pēdējos piecos gados cilvēku ar trūcīgas personas statusu (unikālas personas) skaits samazinājies par 54%, (134,3 tūkst. personas 2013. g., 62,3 tūkst. personas 2017. g.).Trūcīgo personu skaita samazinājuma iemesli ir objektīva iedzīvotāju materiālās situācijas uzlabošanās, kas saistīta ar veiktajām izmaiņām likumdošanā, piemēram, minimālās algas apmēra un ar iedzīvotāju ienākuma nodokli neapliekamā minimuma nodarbinātai personai un par tās apgādībā esošiem bērniem paaugstināšana, nodarbinātības rādītāju pieaugums (īpaši jauniešu un pirmspensijas vecuma iedzīvotāju vidū) un pensiju indeksācija pensijas vecuma personām.Šo izmaiņu rezultātā gan trūcīgo, gan maznodrošināto personu ienākumi arvien biežāk ir nedaudz lielāki par patlaban Ministru kabineta noteikto personas ienākumu līmeni, attiecīgi 128.06 EUR[[2]](#footnote-2) un 188 EUR[[3]](#footnote-3) (no 01.04.2018.), kuru nepārsniedzot var saņemt Fonda atbalstu. Saskaņā ar LM datiem, 2018. gada 1. aprīlī valstī bija 11 278 maznodrošinātas personas ar ienākumiem līdz 188 EUR, savukārt septembrī 9991 personas jeb par 11,4% mazāk (salīdzinājumam jāmin, ka arī trūcīgo personu skaits valstī šajā pašā periodā samazinājies par 11%). Izrietoši kopš darbības programmas īstenošanas sākuma, Fonda atbalstu saņēmušo unikālo personu skaitam ir tendence samazināties. Piemēram, 2017. gadā pārtikas komplektus saņēmušas 60 482 personas, kas ir par 1,7% mazāk nekā 2016. gadā (61 497 personas) un par 12% mazāk nekā 2015. gadā (68 876 personas), savukārt higiēnas un saimniecības preču komplektus bērniem vecumā līdz 18 gadiem 2017. gadā saņēmušas 18 196 personas, kas ir par 10,9% mazāk nekā 2016. gadā (20 419 personas) un par 29% mazāk nekā 2015. gadā (25 675 personas). Tādejādi, lai arī, izmantojot Fonda finansējumu, paredzēts samazināt zemu ienākumu ģimeņu nenodrošinātību ar pārtiku un pamata materiālās palīdzības precēm, praksē atbalsts ik gadu tiek sniegts mazākam skaitam iedzīvotāju.Vienlaikus jāatzīmē, ka: * 2016. gadā Latvijā nabadzības riskam bija pakļauti 425 tūkstoši jeb 22,1% iedzīvotāju – par 0,3 procentpunktiem vairāk nekā 2015. gadā[[4]](#footnote-4);
* nabadzības riskam pakļauto iedzīvotāju īpatsvaram vecuma grupā virs 65 gadiem ir augoša tendence. Uz darbības programmas izstrādes brīdi 2012.gadā šis īpatsvars bija 17,6%, tas pieaudzis no 38,1% 2015. gadā līdz 39,9 % 2016. gadā. Īpaši augsts nabadzības risks ir senioriem – ja persona vecumā virs 65 gadiem dzīvo viena pati, šis rādītājs ir 72,8%. Katru gadu augstam nabadzības riskam ir pakļauti bezdarbnieki, un 2016. gadā to īpatsvars sasniedza 56,5 %[[5]](#footnote-5);
* reālais individuālais patēriņš (AIC) uz vienu iedzīvotāju, kas raksturo mājsaimniecību labklājību, Latvijā pērn bijis piektais zemākais Eiropas Savienībā (turpmāk-ES) (ES statistikas pārvaldes “Eurostat” jaunākie dati). Saskaņā ar tiem AIC, kas izteikts pirktspējas paritātes standartos (PPS), mūsu valstī 2017. gadā bija 72,4% no ES vidējā līmeņa[[6]](#footnote-6);
* vidējie mēneša ienākumi uz vienu mājsaimniecības locekli personām, kas pakļautas dziļai materiālajai nenodrošinātībai, bija 242 EUR (EU-SILC 2017. gada apsekojuma datiem par 2016. gada ienākumiem)[[7]](#footnote-7).

Lai arī LM līdz ar grozījumiem Ministru kabineta 2014. gada 25. novembra noteikumos Nr.727 „Darbības programmas ”Pārtikas un pamata materiālās palīdzības sniegšana vistrūcīgākajām personām 2014.-2020. gada plānošanas periodā” īstenošanas noteikumi” (Ministru kabineta 27.02.2018. noteikumi Nr. 120/LV, 43 (6129), 01.03.2018./Stājas spēkā 02.03.2018.), 2018. gadā uzsāka Fonda atbalsta sniegšanu papildus mērķa grupai – maznodrošinātām personām ar ienākumiem, kas nepārsniedz 188 EUR, redzams, ka šis mērķa grupas palielinājums skaitliski neietekmēja Fonda atbalstu saņēmušo personu skaitu un no 2018. gada jūlija tas nemainīgi saglabājas 2017. gada līmenī. Secināms, ka 188 EUR ir nepietiekama ģimenes vidējo ienākumu robeža Fonda atbalsta saņemšanai pārtikas un pamata materiālās nenodrošinātības mazināšanai. Izvērtējot Fonda atbalsta saņemšanai atbilstošāko ienākumu līmeni, veiktas konsultācijas ar Centrālās statistikas pārvaldi par iespējamo atbilstošāko statistikas rādītāju. Tika secināts, ka Fonda atbalsta saņēmēju ienākumus visprecīzāk raksturojošais ir tieši dziļas materiālās nenodrošinātības rādītājs 2017. gadā, proti **242 EUR**. Šinī gadījumā Fonda atbalsts pilnā apmērā (pārtikas palīdzība) un daļējā vai pilnā apmērā (pamata materiālais atbalsts) tiktu nodrošināts līdz 2021. gada beigām, kas nodrošinātu pakāpenisku pāreju uz 2021-2027. gada plānošanas perioda atbalsta finansējumu.Pēc Noteikumu projekta stāšanās spēkā:* palielināsies Fonda sniegtā atbalsta daudzveidība uz vienu pilngadīgo personu (līdz šim tikai pārtikas atbalsts, plānota arī pamata materiālā palīdzība);
* palielināsies atbalsta apmērs vienai personai vidēji par 22 EUR jeb par 33% gadā (līdz šim 66 EUR, pēc izmaiņām – 88 EUR);
* vairākkārtēji palielināsies pamata materiālās palīdzības saņēmēju skaits (līdz šim palīdzību saņem tikai nepilngadīgas personas līdz 18 gadiem, pēc izmaiņām – arī pilngadīgas personas);
* indikatīvi prognozēts, ka:

- 2019. gadā salīdzinot ar 2017. gadu kopējais atbalstāmo personu loks pieaugs par **35,9%**;- arī 2020.un 2021. gadā, salīdzinot ar 2017. gadu, vērojams kopējais atbalstāmo personu loka pieaugums, tomēr likumdošanas izmaiņu rezultātā tas var samazināties;* tiks sekmēta Fonda atbalstam paredzētā finansējuma izmantošanas lietderība un efektivitāte.

Īstenojot darbības programmas mērķi, Noteikumu projektā iekļauti šādi papildinājumi :* *Fonda mērķa grupas personu loku paplašināšana, paredzot, ka maznodrošināto personu, kurām ir tiesības uz Fonda atbalsta saņemšanu, ienākumu līmenis turpmāk būs* ***242 EUR*** *(līdz šim 188 EUR) un paredzot, ka higiēnas un saimniecības preču komplektus turpmāk varēs saņemt ne tikai bērni vecumā līdz 18 gadiem, bet arī pilngadīgas personas.*

 Minēto precizējumu paredz Noteikumu projekta 1.2., 1.3. un 1.4. apakšpunkts.* *Iespēja ģimenēm ar bērniem līdz 12 mēnešiem, atbilstoši individuālajām zīdaiņa vecumposma vajadzībām attiecībā uz bērna svaru autiņbiksīšu izmantošanas gadījumā, izvēlēties šo noteikumu 9.4.2. vai 9.4.3. apakšpunktā minēto higiēnas preču komplektu, ņemot vērā, ka 9.4.2. apakšpunktā minētajos komplektos ir bērnu autiņbiksītes, kas paredzētas no 5 – 9 kg, bet 9.4.3. apakšpunktā minētajos komplektos – no 7 – 18 kg.*

 Minēto paredz Noteikumu projekta 1.5. apakšpunkts.* *Fonda papildpasākumu veidu precizēšana, iezīmējot dalību socializēšanas pasākumos kā atsevišķu sociālās atstumtības mazinošu papildpasākumu grupu līdztekus līdzšinējiem pasākumiem.*

 Minēto paredz Noteikumu projekta 1.6.apakšpunkts.* *Tiesību piešķiršana sadarbības iestādei pagarināt partnerorganizāciju līgumus vai vienošanās uz laiku, kas nav ilgāks par vienu gadu, gadījumā, kad līdz darbības programmas īstenošanas noslēgumam ir daži mēneši un jaunas partnerorganizāciju atlases sludināšana nav lietderīga.*

 Minēto paredz Noteikumu projekta 1.7. apakšpunkts.* *Redakcionāli precizējumi attiecībā uz šo noteikumu 4.1. apakšpunktā minēto vispārīgo kritēriju attiecināšanu uz personām, kas pretendē uz visu veidu Fonda atbalsta saņēmējiem, partnerorganizāciju pieredzes vērtēšanu atlases vērtēšanas kritēriju ietvaros, nodalot vērtēšanu gadījumā, ja partnerorganizācija iesniegumā paredzējusi nodrošināt tikai komplektu izdali un papildpasākumus vai tikai maltītes nodrošināšanu un papildpasākumus vai abus kopā, kā arī PO teritoriālā pārklājuma kritērija vērtēšanā paredzot, ka pilna atbalsta nodrošināšanai katrā izdales teritorijā tiek ņemta vērā* ***vidēji*** *viena izdales vieta uz attiecīgo 3.4.2.1. – 3.4.2.3. apakšpunktos noteikto prognozēto atbalstāmo personu skaitu.*

Minēto paredz Noteikumu projekta 1.1., 1.8., 1.9. un 1.10. apakšpunkts. |
| 3. | Projekta izstrādē iesaistītās institūcijas un publiskas personas kapitālsabiedrības | Sabiedrības integrācijas fonds |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiešās mērķgrupas:1. ģimenes (personas), kuras
* atzītas par trūcīgām;
* atzītas par maznodrošinātām un atbilstošām Fonda atbalsta saņemšanai;
* nonākušas krīzes situācijā;
1. pašvaldību sociālie dienesti, kuri izsniedz izziņu par trūcīgas ģimenes (personas) statusu, maznodrošinātas ģimenes (personas) statusu un atbilstību Fonda atbalsta saņemšanai vai krīzes situāciju;
2. nevalstiskas un reliģiskas organizācijas, pašvaldības vai pašvaldību iestādes, kuras ir partnerorganizācijas.

Netiešā mērķgrupa – pārtikas vai pamata materiālās palīdzības preču piegādātāji, kuri izvēlēti atbilstoši publisko iepirkumu normatīvam regulējumam. |
| 2.  | Tiesiskā regulējuma ietekme uz tautsaimniecību un administratīvo slogu | 1. Tiesiskais regulējums neparedz tiešu ietekmi uz tautsaimniecību, bet tas saistīts ar ieguldījumiem nabadzības mazināšanas un sociālās iekļaušanas jomā. Kaut arī pārtikas un pamata materiālās palīdzības preču izdalīšana vistrūcīgākajiem iedzīvotājiem nevar redzami mainīt kopējo dziļas materiālās nenodrošinātības rādītāju, tomēr atvieglo vistrūcīgāko iedzīvotāju un mājsaimniecību budžeta slogu, vienlaikus sniedzot ieguldījumu uztura nodrošināšanai. Joprojām augstais dziļas materiālās nenodrošinātības rādītājs (Saskaņā ar CSP datiem - 11,3% no visiem iedzīvotājiem 2017. gadā) pamato nepieciešamību turpināt pārtikas nodrošināšanas aktivitātes vistrūcīgākajiem iedzīvotājiem, tās papildinot ar pamata materiālās palīdzības preču izdalīšanu ne tikai ģimenēm ar bērniem, bet visu vecumu personām, izmantojot šim mērķim Fonda finansējumu. |
|  | Tiesiskā regulējuma ietekme uz tautsaimniecību un administratīvo slogu | 2. Saistībā ar normatīvā regulējumā noteikto, ka sociālās palīdzības nodrošināšana ir pašvaldību autonomā funkcija[[8]](#footnote-8), ģimenes (personas) atbilstību Fonda atbalsta saņemšanai apliecina pašvaldības sociālā dienesta (turpmāk – sociālais dienests) izziņa. Sociālie dienesti vērtē ģimenes (personas) ienākumus un materiālā stāvokļa līmeni saskaņā ar normatīvajiem aktiem sociālo pakalpojumu un sociālās palīdzības jomā un izsniedz izziņu par ģimenes (personas) atbilstību trūcīgas vai maznodrošinātas ģimenes (personas) statusam[[9]](#footnote-9), kas pamato atbalsta nepieciešamību.  |
|  |  | 3. Grozījumi paredz paplašināt Fonda atbalsta saņēmēju loku, balstoties uz esošām sociālā dienesta izziņām par ienākumiem un materiālā stāvokļa līmeni. Rīcība nerada papildus administratīvo slogu sociālajiem dienestiem, jo 2018. gadā visas pašvaldības ir noteikušas savos saistošajos noteikumos atbalstu ģimenēm (personām) pēc ienākumu un materiālā stāvokļa izvērtēšanas, kā arī veic šo izvērtēšanu un izsniedz izziņas.Noteikumu projekts neuzliek jaunus pienākumus pašvaldību sociālo dienestu sociālā darba speciālistiem, jo klientu materiālās situācijas izvērtēšana sociālās palīdzības un sociālo pakalpojumu piešķiršanai ir sociālā dienesta uzdevums.Noteikumu projekts neparedz jaunus pienākumus informācijas vākšanā, biežumā, apstrādē, uzglabāšanā, nepalielina to apjomu.Sociālais dienests jau patlaban izsniedz izziņu krīzes situācijas risināšanai gadījumos, kad ģimenei vai atsevišķi dzīvojoša personai nepieciešama tūlītēja palīdzība, kā arī sniedz partnerorganizācijām aktuālu informāciju par iespējamo atbalsta saņēmēju skaitu attiecīgajā pilsētā vai novadā un informē tos par Fonda atbalsta iespējām.Kopš 2018. gada 1. aprīļa sociālās palīdzības administrēšanas lietojumprogrammā SOPA ir ieviesti papildinājumi un uz 20 pašvaldību SOPA serveriem, kas apkalpo visas 119 pašvaldības, ir iestrādāta iespēja dienestiem, pirms maznodrošinātas personas izziņas izdrukas, veikt atzīmi par personas, kuras ienākumu līmeņa slieksnis ir 188 EUR, atbilstību Fonda atbalsta saņemšanai.Pēc Noteikumu projekta stāšanās spēkā attiecīgais ienākumu līmenis SOPA tiks palielināts no 188 EUR **uz 242 EUR.** Tādējādi nekādas papildus izmaiņas un darbības sociālajiem dienestiem nav veicamas. |
|  |  | 4. Pārējie grozījumi noteikumos ir skaidrojoši vai redakcionāli precizējoši, nav paredzētas papildus rīcības vai informācijas pieprasīšana, vai tās apstrāde. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Ministru kabineta 2014. gada 25. novembra noteikumu Nr. 727 “Darbības programmas “Pārtikas un pamata materiālās palīdzības sniegšanai vistrūcīgākajām personām 2014.-2020. gada plānošanas periodā” īstenošanas noteikumi” anotācijā ir iekļauta informācija par administratīvo izmaksu monetāro novērtējumu un ietekmi uz valsts budžetu. Izrietoši - noteikumu projektam, kas nemaina funkcijas, atbildības, vai procedūras jau pieņemtam tiesiskam regulējumam, atsevišķs valsts budžeta izmaksu monetārs novērtējums nav nepieciešams. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2018** | Turpmākie trīs gadi (*euro*) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | ***5 479 785*** | ***0*** | ***6 999 583*** |  | ***7 136 656*** |   |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | ***5 479 785*** | ***0*** | ***6 999 583*** |  | ***7 136 656*** |   |   |
| 1.2. valsts speciālais budžets |  |  |  |  |  |   |   |
| 1.3. pašvaldību budžets |  |  |  |  |  |   |   |
| 2. Budžeta izdevumi | ***5 479 785*** | ***0*** | ***6 999 583*** |  | ***7 136 656*** |  |   |
| 2.1. valsts pamatbudžets, t.sk.Sabiedrības integrācijas fonda budžeta apakšprogrammā 70.22.00. Eiropas Atbalsta fonda vistrūcīgākajām personām (2014-2020) pasākumu īstenošana*t.sk.**Eiropas Atbalsta fonda vistrūcīgākajām personām pārtikas un pamata materiālās palīdzības nodrošināšanai* | ***5 479 785******5 333 843*** | ***0******0*** | ***6 999 583******6 853 641*** |  | ***7 136 656******6 990 714*** |  |  |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme | ***0*** | ***0*** | ***0*** |  | ***0*** |   |   |
| 3.1. valsts pamatbudžets | ***0*** | ***0*** | ***0*** |  | ***0*** |   |   |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X |  | X |  | X |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | * Noteikumu projektā paredzētajam nav ietekmes uz izmaiņām valsts budžeta ieņēmumos
* Noteikumu projektā paredzētajam nav ietekmes uz izmaiņām valsts budžeta izdevumos
* Nepieciešamais finansējuma apmērs maznodrošinātu ģimeņu (personu) ar vidējo ienākumu līmeni līdz 242 EUR 2019.-2021. gadam un līdz darbības programmas ieviešanas beigām balstīts uz šādiem pieņēmumiem un statistiku:
	+ Ja 2015. gadā trūcīgas personas statuss tika piešķirts 81 887 personām, t.sk. 26 468 bērniem, tad 2016. gadā – 68 816 personām, t.sk. 20 851 bērniem, kas attiecīgi ir par 16 % un 21,2 % mazāk nekā 2015. gadā. Savukārt 2017. gadā - 62260 personām, t.sk.18264 bērniem, kas attiecīgi ir par 9.5 % un 12.4 % mazāk nekā 2016. gadā[[10]](#footnote-10).
	+ Balstoties uz 2015., 2016. un 2017. gada statistiku un 2018. gada 9 mēnešu operatīviem pašvaldību datiem un tendencēm, 2018. gadā trūcīgu personu skaits tiek prognozēts vidēji 34,5 tūkst. personu mēnesī, t.sk. 9 tūkst. bērnu, savukārt 2019. gadā un turpmāk 32 tūkst. mēnesī, t.sk. 8 tūkst. bērnu, t.i., samazinoties par vidēji 3 tūkst. personām, t.sk. 1 tūkst. bērnu salīdzinot ar 2018. gadu.
	+ Papildus indikatīvi līdz 0.8 tūkst. personām gadā, t.sk., 0,2 tūkst. bērniem pašvaldības izsniedz izziņu par atbalsta nepieciešamību krīzes situācijā.
	+ Pamatojoties uz 2017. gada statistiku par maznodrošinātām ģimenēm (personām), un 2018. gada 9 mēnešos iezīmējušos tendenci statistikai par maznodrošinātām ģimenēm (personām), kuru ienākumi nepārsniedz 188 EUR, atbalsta saņēmēju skaits indikatīvi var palielināties par 10 tūkst., t.sk. 2 tūkst. bērnu un sasniegt 2018. gadā vidēji 44 tūkst. personas mēnesī, kas ir analogi 2017. gada situācijai.
	+ Pēc izmaiņām personu lokā, kurām ir tiesības saņemt Fonda atbalstu, 2019. gadā atbalsta saņēmēju skaits (maznodrošinātās personas), kuru ienākumi nepārsniedz **242 EUR** sasniegs vidēji 61.2 tūkst. personu mēnesī. Turpmākajos gados (2020. un 2021.) prognozētais kopējais atbalstāmo personu loks līdzīgs, tomēr likumdošanas izmaiņu rezultātā tas var samazināties.
	+ Ievērtējot 2. līdz 5. punktā minētos pieņēmumus un plānoto nosacījumu maiņu, un jau notikušo 2016. gada preču iepirkumu uz trīs gadiem (2017., 2018., 2019.) un pieņemot, ka situācija un nosacījumi turpmākajos divos gados (2020., 2021.) ir bez būtiskām izmaiņām:

 nepieciešamais finansējums pārtikas un pamata materiālās palīdzības preču iegādei un izdales nodrošināšanai, kā arī papildpasākumu īstenošanai tiks nodrošināts Sabiedrības integrācijas fondam (SIF) Eiropas Atbalsta fonda vistrūcīgākajām personām pasākumu īstenošanai plānotā finansējuma ietvaros atbilstoši SIF pamatbudžeta maksimāli pieļaujamajam izdevumu apjomam 2019.-2021. gadam.Tā kā aprēķini veikti indikatīvi (2019. gada vairāku atbalsta veidu iepirkuma rezultātā anotācijā prognozētās izmaksas precizēsies) un arī atbalsta saņēmēju skaits, ievērojot ekonomiskās situācijas izmaiņas, ir mainīgs, iespējami precizējumi gan saņēmēju skaita ziņā, gan izdalāmo komplektu un preču vērtībā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Noteikumu projektā paredzētie pasākumi tiks nodrošināti SIF Eiropas Atbalsta fonda vistrūcīgākajām personām pasākumu īstenošanai plānotā finansējuma ietvaros atbilstoši SIF pamatbudžeta maksimāli pieļaujamajam izdevumu apjomam 2019.-2021. gadam. **Pavisam kopā pasākumiem pārtikas un pamata materiālās palīdzības nodrošināšanai iedzīvotājiem 2018. gadam un 2019. - 2021. gadam darbības programmā paredzēts** un valsts budžeta bāzes izdevumos plānots Sabiedrības integrācijas fondam (turpmāk - SIF) –**finansējums precēm un pakalpojumiem 26 308 726 EUR** (skatīt 1. tabulā).1. tabula

|  |  |
| --- | --- |
|  | Finansējums, EUR |
| Paredzēts Darbības programmā (DP) kopā | **45 850 878**  |
| Valsts budžetā līdz 2018. gadam | 12 494 007 |
| 2018. gadā | 5 333 843 |
| 2019. gadā | 6 853 641 |
| 2020. gadā | 6 990 714 |
| 2021. gadā | 7 130 528 |
| **kopā 2019.-2021. gadā** | **20 974 883** |
| Līdz DP ieviešanas beigām\* | 7 048 145 |

\*Finansējums līdz darbības programmas ieviešanas beigām norādīts indikatīvi, atbilstoši darbības programmā paredzētajam, nevis valsts budžetā ieplānotajamSIF veikto (trūcīgām, maznodrošinātām un krīzes situācijā esošām ģimenēm paredzēto) pārtikas un pamata materiālās palīdzības preču 2015. un 2016. gada publisko iepirkumu rezultātā izveidojusies finanšu ekonomija. Papildus finanšu ietekme ir izdalāmo komplektu skaita samazinājumam atbalsta saņēmēju skaita izmaiņu rezultātā, skatīt I sadaļas 2.punktu un III sadaļas 6.1. punktu. Tā rezultātā no 2015. līdz 2018. gadam kopumā finanšu ietaupījums ir 7 048 145 EUR. Šī ekonomija ļauj pārtikas nenodrošinātības un pamata materiālās nenodrošinātības pasākumiem paredzētā finansējuma ietvaros nodrošināt atbalsta saņēmēju loka paplašināšanos un papildus izdalāmo komplektu iegādes un izdalīšanas izmaksas. |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Vienlaikus ar Noteikumu projektu, izstrādāts Rīkojuma projekts par grozījumiem Darbības programmā pārtikas un pamata materiālās palīdzības sniegšanai vistrūcīgākajām personām 2014.–2020. gada plānošanas periodā (atbalstīta ar Ministru kabineta 2014. gada 3. septembra rīkojumu Nr. 475 "Par Darbības programmu pārtikas un pamata materiālās palīdzības sniegšanai vistrūcīgākajām personām 2014.–2020. gada plānošanas periodā"), kuru pēc izskatīšanas Ministru kabinetā, jāiesniedz apstiprināšanai Eiropas Komisijā. |
| 2. | Atbildīgā institūcija | LM |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalību noteikumu projektā nodrošina:1. Fonda konsultatīvās darba grupas iesaiste (05.06.2018.);
2. Ikgadējā Fonda darbības programmas novērtēšanas sanāksme (01.12.2017.).
3. Darbības programmas darbību īstenošanas uzraudzības sanāksmē un sarakstē nodrošinātā Fonda sadarbības iestādes (Sabiedrības integrācijas fonds) iesaiste (02.11.2018.);
4. Sarakstē nodrošinātā Latvijas Pašvaldību savienības (LPS) un aktīvāko pašvaldību iesaiste (26.10. – 06.11.2018.).
 |
| 2. | Sabiedrības līdzdalība projekta izstrādē | 1. Fonda Konsultatīvā darba grupa sanāksmē pozitīvi novērtēja Fonda vadošās iestādes uzsākto izvērtējumu saistībā ar atbalstāmo personu skaita samazinājumu un nepieciešamajiem pasākumiem izmaiņām Fonda atbalsta saturā, veidā un atbalstāmo personu lokā.
2. Ikgadējās Fonda darbības programmas novērtēšanas sanāksmes dalībnieki rosināja paplašināt pamata materiālās palīdzības saņēmēju loku un vienotas augstākas ģimenes vidējo ienākumu robežas noteikšanu atbalsta saņemšanai no Fonda.
3. Informācija par noteikumu projektu ievietota LM tīmekļa vietnē [www.lm.gov.lv](http://www.lm.gov.lv) 2018. gada 29. oktobrī, t.i., pirms noteikumu izsludināšanas Valsts sekretāru sanāksmē un aicinājums sadarbības partneriem un iedzīvotājiem izteikt viedokļus un priekšlikumus. Sabiedrības pārstāvji var līdzdarboties noteikumu izstrādē, sniedzot atzinumu par tiem arī pēc izsludināšanas Valsts sekretāru sanāksmē.
4. Noteikumu projekts apspriests Darbības programmas darbību īstenošanas uzraudzības sanāksmē un sarakstē, piedaloties Fonda sadarbības iestādei (Sabiedrības integrācijas fonds);
5. Noteikumu projekts apspriests, un viedoklis saskaņots sarakstē ar Latvijas Pašvaldību savienību (LPS) un aktīvākajām pašvaldībām.
 |
| 3. | Sabiedrības līdzdalības rezultāti | 1. Pamatojoties uz konsultatīvās darba grupas sanāksmē atbalstīto priekšlikumu attīstību, ikgadējā Fonda darbības programmas novērtēšanas sanāksmē un sarakstē ar LPS panākto vienošanos un viedokļu saskaņojumu sagatavots Noteikumu projekts;2. Par Noteikumu projektu tā izstrādes stadijā sabiedrības viedoklis netika saņemts;3. Noteikumu projekts oficiālās saskaņošanas ietvaros tiks saskaņots ar Latvijas Pašvaldību savienību.Sabiedrības pārstāvju priekšlikumi ir ņemti vērā projekta izstrādes procesā. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | LMSabiedrības integrācijas fonds |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz funkciju paplašināšanu vai sašaurināšanu, kā arī neietekmē pieejamos cilvēkresursus, neparedz veidot jaunas institūcijas vai reorganizēt esošās. |
| 3. | Cita informācija | Nav. |

|  |  |
| --- | --- |
| Labklājības ministrs | J. Reirs |

12.12.2018 14:46.

3175

Z.Kaljo

Tāl.67201653, Zane.Kaljo@lm.gov.lv

L.Grafa

Tāl. 67021679, Lauma.Grafa@lm.gov.lv

1. Pārskati par sociālajiem pakalpojumiem un sociālo palīdzību novada/republikas pilsētas pašvaldībā 2013. un 2017. gadā. Pieejams:<http://www.lm.gov.lv/text/1382> [↑](#footnote-ref-1)
2. Ministru kabineta 2010. gada 30. marta noteikumi Nr.299 “Noteikumi par ģimenes vai atsevišķi dzīvojošas personas atzīšanu par trūcīgu” Pieejams:https://likumi.lv/ta/id/207462-noteikumi-par-gimenes-vai-atseviski-dzivojosas-personas-atzisanu-par-trucigu [↑](#footnote-ref-2)
3. Ministru kabineta 2014. gada 25. novembra noteikumi Nr.727 “„Darbības programmas ”Pārtikas un pamata materiālās palīdzības sniegšana vistrūcīgākajām personām 2014.-2020. gada plānošanas periodā” īstenošanas noteikumi”” Pieejams:https://likumi.lv/ta/id/270789-darbibas-programmas-partikas-un-pamata-materialas-palidzibas-sniegsana-vistrucigakajam-personam-2014-2020-gada-planosanas [↑](#footnote-ref-3)
4. CSP, Nabadzības riskam Latvijā pakļauti 22,1 % iedzīvotāju. skatīts 25.10.2018. Pieejams:<https://www.csb.gov.lv/lv/statistika/statistikas-temas/socialie-procesi/nabadziba/meklet-tema/2372-monetara-nabadziba-un-ienakumu-nevienlidziba> [↑](#footnote-ref-4)
5. CSP datubāze, Monetārā nabadzība un ienākumu nevienlīdzība, Pieejams: <http://data1.csb.gov.lv/pxweb/lv/sociala/sociala__nabadz_nevienl__monetara_nab/?tablelist=true&rxid=a39c3f49-e95e-43e7-b4f0-dce111b48ba1> [↑](#footnote-ref-5)
6. Eurostat, *Actual individual consumption,* Pieejams: <https://ec.europa.eu/eurostat/statistics-explained/index.php?title=Glossary:Actual_individual_consumption_(AIC)> un

<https://ec.europa.eu/eurostat/web/purchasing-power-parities/statistics-illustrated> [↑](#footnote-ref-6)
7. Eurostat, *European Union Statistics on Income and Living Conditions*, Pieejams: <https://ec.europa.eu/eurostat/web/microdata/european-union-statistics-on-income-and-living-conditions> [↑](#footnote-ref-7)
8. 1994. gada 19. maija likums “Par pašvaldībām” 15. panta 7) punkts [↑](#footnote-ref-8)
9. Ministru kabineta 2010. gada 30. marta noteikumi Nr.299 “Noteikumi par ģimenes vai atsevišķi dzīvojošas personas atzīšanu par trūcīgu” Pieejams:https://likumi.lv/ta/id/207462-noteikumi-par-gimenes-vai-atseviski-dzivojosas-personas-atzisanu-par-trucigu [↑](#footnote-ref-9)
10. Pārskati par sociālajiem pakalpojumiem un sociālo palīdzību novada/republikas pilsētas pašvaldībā 2015.,

 2016. un 2017.gadā. Pieejams: <http://www.lm.gov.lv/text/2715> [↑](#footnote-ref-10)